Ten najjednoduchší spôsob je tlačiť pravidelne. Pokiaľ tak nerobíte, prípadne nevyužívate všetky farby, atrament v kazetách môže ľahko zaschnúť. Čím dlhšie je vaša tlačiareň neaktívna, tým je tento problém reálnejší. Ak aj nemáte dlhší čas čo tlačiť, vytlačte aspoň testovaciu stranu, prípadne fotografiu s množstvom farieb. Rozumné je taktiež vyhnúť sa umiestneniu tlačiarne k zdroju tepla, akým je napríklad radiátor. Priame slnečné žiarenie je tiež nevítaným prvkom. Nezabúdajte využívať nástroje na kontrolu a čistenie trysiek, ktoré vám tlačiareň poskytuje.\r